CELEX: 32022R0975
Language: lv
Date: 2022-03-17 00:00:00
Title: Komisijas Deleģētā regula (ES) 2022/975 (2022. gada 17. marts), ar ko Deleģētajā regulā (ES) 2017/653 noteiktos regulatīvos tehniskos standartus groza attiecībā uz minētās regulas 14. panta 2. punktā paredzēto pārejas noteikumu pagarināšanu un Deleģētajā regulā (ES) 2021/2268 noteiktos regulatīvos tehniskos standartus groza attiecībā uz minētās regulas piemērošanas sākuma datumu (Dokuments attiecas uz EEZ)

24.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 167/35
               
            
         KOMISIJAS DELEĢĒTĀ REGULA (ES) 2022/975
         (2022. gada 17. marts),
         ar ko Deleģētajā regulā (ES) 2017/653 noteiktos regulatīvos tehniskos standartus groza attiecībā uz minētās regulas 14. panta 2. punktā paredzēto pārejas noteikumu pagarināšanu un Deleģētajā regulā (ES) 2021/2268 noteiktos regulatīvos tehniskos standartus groza attiecībā uz minētās regulas piemērošanas sākuma datumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1286/2014 (2014. gada 26. novembris) par komplektētu privāto ieguldījumu un apdrošināšanas ieguldījumu produktu (PRIIP) pamatinformācijas dokumentiem (1) un jo īpaši tās 8. panta 5. punktu un 10. panta 2. punktu,
         tā kā:
         
                     (1)
                  
                  
                     Regulā (ES) Nr. 1286/2014 ir paredzēti vienoti noteikumi par pamatinformācijas dokumenta, kas jāizstrādā PRIIP izveidotājiem, formātu un saturu un vienoti noteikumi par pamatinformācijas dokumenta nodrošināšanu privātiem ieguldītājiem, lai ļautu privātiem ieguldītājiem saprast un salīdzināt PRIIP pamatiezīmes un riskus. Tomēr saskaņā ar minētās regulas 32. panta 1. punktu pārvaldības sabiedrības, kas definētas Eiropas Parlamenta un Padomes Direktīvas 2009/65/EK (2) 2. panta 1. punkta b) apakšpunktā, ieguldījumu sabiedrības, kā minēts tās 27. pantā, un personas, kas konsultē par PVKIU sertifikātiem vai pārdod tos, kā minēts tās 1. panta 2. punktā, bija atbrīvotas no minētajā regulā paredzētajiem pienākumiem līdz 2021. gada 31. decembrim. Ja Direktīvas 2009/65/EK 78.–81. pantā minētos noteikumus par pamatinformācijas dokumenta formātu un saturu dalībvalsts piemēro fondiem, kuri nav saistīti ar PVKIU un tiek piedāvāti privātajiem ieguldītājiem, minētās regulas 32. panta 1. punktā paredzētos pārejas noteikumus piemēro pārvaldības sabiedrībām, ieguldījumu sabiedrībām un personām, kas privātajiem ieguldītājiem sniedz konsultācijas par šādu fondu sertifikātiem vai pārdod tos. Ar Eiropas Parlamenta un Padomes Regulu (ES) 2021/2259 (3) tika grozīta Regula (ES) Nr. 1286/2014, lai minēto pārejas režīmu (pārejas noteikumus) pagarinātu līdz 2022. gada 31. decembrim.
                  
               
                     (2)
                  
                  
                     Komisijas Deleģētajā regulā (ES) 2017/653 (4), kas pieņemta, pamatojoties uz Regulas (ES) Nr. 1286/2014 8. panta 5. punktu, 10. panta 2. punktu un 13. panta 5. punktu, ir paredzēti noteikumi attiecībā uz pamatinformācijas dokumentu noformējumu, saturu, pārskatīšanu un pārstrādāšanu un šādu dokumentu iesniegšanas prasības izpildes nosacījumiem. Saskaņā ar minētās deleģētās regulas 14. panta 2. punktu PRIIP izveidotāji līdz 2019. gada 31. decembrim var izmantot ieguldītājiem paredzēto pamatinformācijas dokumentu, kas sagatavots saskaņā ar Direktīvas 2009/65/EK 78.–81. pantu, lai sniegtu konkrētu informāciju minētās deleģētās regulas 11.–13. panta vajadzībām, nevis Deleģētajā regulā (ES) 2017/653 minēto pamatinformācijas dokumentu, ar nosacījumu, ka vismaz viena no minētās deleģētās regulas 14. panta 1. punktā minētajām pamatā esošajām ieguldījumu iespējām ir PVKIU vai ne-PVKIU fonds, kā minēts Regulas (ES) Nr. 1286/2014 32. pantā. Ar Komisijas Deleģēto regulu (ES) 2019/1866 (5) minētie pārejas noteikumi tika pagarināti līdz 2021. gada 31. decembrim, un ar Komisijas Deleģēto regulu (ES) 2021/2268 (6) tika grozīta Deleģētā regula (ES) 2017/653, lai minētos pārejas noteikumus pagarinātu vēl līdz 2022. gada 30. jūnijam.
                  
               
                     (3)
                  
                  
                     Tā kā Regulas (ES) Nr. 1286/2014 32. pantā minētie pārejas noteikumi ar Regulu (ES) 2021/2259 tagad ir pagarināti līdz 2022. gada 31. decembrim, ir nepieciešams, lai minētais pagarinājums tiktu atspoguļots arī Deleģētajā regulā (ES) 2017/653 un lai pārejas noteikumu termiņš tiktu pagarināts no 2022. gada 30. jūnija līdz 2022. gada 31. decembrim. Tādēļ būtu attiecīgi jāgroza Deleģētā regula (ES) 2017/653.
                  
               
                     (4)
                  
                  
                     Ir jānodrošina, ka Deleģēto regulu (ES) 2021/2268 piemēro tikai no nākamās dienas pēc Regulas (ES) Nr. 1286/2014 32. pantā paredzēto pārejas noteikumu piemērošanas beigām. Tādēļ Deleģētās regulas (ES) 2021/2268 2. panta otrajā daļā noteiktais datums būtu jāaizstāj. Tādēļ būtu attiecīgi jāgroza Deleģētā regula (ES) 2021/2268,
                  
               IR PIEŅĒMUSI ŠO REGULU.
         
            1. pants
            Grozījums Deleģētajā regulā (ES) 2017/653
            Deleģētās regulas (ES) 2017/653 18. panta trešo daļu aizstāj ar šādu:
            
               “Regulas 14. panta 2. punktu piemēro līdz 2022. gada 31. decembrim.”
            
         
         
            2. pants
            Grozījums Deleģētajā regulā (ES) 2021/2268
            Deleģētās regulas (ES) 2021/2268 2. panta otrajā daļā vārdus “2022. gada 1. jūlija” aizstāj ar vārdiem “2023. gada 1. janvāra”.
         
         
            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 17. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 352, 9.12.2014., 1. lpp.
         
         
            (2)  Eiropas Parlamenta un Padomes Direktīva 2009/65/EK (2009. gada 13. jūlijs) par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU) (OV L 302, 17.11.2009., 32. lpp.).
         
            (3)  Eiropas Parlamenta un Padomes Regula (ES) 2021/2259 (2021. gada 15. decembris), ar ko attiecībā uz pārejas režīma pagarināšanu pārvaldības sabiedrībām, ieguldījumu sabiedrībām un personām, kas konsultē par pārvedamu vērtspapīru kolektīvo ieguldījumu uzņēmumu (PVKIU) un ar PVKIU nesaistītiem sertifikātiem vai pārdod tos, groza Regulu (ES) Nr. 1286/2014 (OV L 455, 20.12.2021., 1. lpp.).
         
            (4)  Komisijas Deleģētā regula (ES) 2017/653 (2017. gada 8. marts), ar ko papildina Eiropas Parlamenta un Padomes Regulu (ES) Nr. 1286/2014 par komplektētu privāto ieguldījumu un apdrošināšanas ieguldījumu produktu (PRIIP) pamatinformācijas dokumentiem, nosakot regulatīvos tehniskos standartus attiecībā uz pamatinformācijas dokumentu noformējumu, saturu, pārskatīšanu un pārstrādāšanu un šādu dokumentu sniegšanas prasību izpildes nosacījumiem (OV L 100, 12.4.2017., 1. lpp.).
         
            (5)  Komisijas Deleģētā regula (ES) 2019/1866 (2019. gada 3. jūlijs), ar ko Deleģēto regulu (ES) 2017/653 groza, lai Parlamenta un Padomes Regulas (ES) Nr. 1286/2014 32. pantā minētajiem PRIIP izveidotājiem, kuri piedāvā ieguldījumu apliecības kā pamatā esošas ieguldījumu iespējas, piemērotos pārejas noteikumus saskaņotu ar minētajā pantā noteikto pagarināto atbrīvojuma periodu (OV L 289, 8.11.2019., 4. lpp.).
         
            (6)  Komisijas Deleģētā regula (ES) 2021/2268 (2021. gada 6. septembris), ar ko groza regulatīvos tehniskos standartus, kuri Komisijas Deleģētajā regulā (ES) 2017/653 noteikti attiecībā uz pamatā esošo metodiku un darbības rezultātu scenāriju atspoguļošanu, izmaksu atspoguļojumu un izmaksu kopsavilkuma rādītāju aprēķināšanas metodiku, līdzšinējo darbības rezultātu informācijas noformēšanu un saturu, tādu komplektēto privāto ieguldījumu un apdrošināšanas ieguldījumu produktu (PRIIP) izmaksu izklāstu, kuri piedāvā vairākas ieguldījumu iespējas, un pārejas noteikumu saskaņojumu PRIIP izveidotājiem, kas piedāvā Eiropas Parlamenta un Padomes Regulas (ES) Nr. 1286/2014 32. pantā norādītos fondu sertifikātus kā pamatā esošas ieguldījumu iespējas ar attiecīgajā pantā paredzētiem pagarinātiem pārejas noteikumiem (OV L 455 I, 20.12.2021., 1. lpp.).